"'तमिळलिपिः"' (தமிழ் அரிச்சுவடி tamiḻ ariccuvaṭi)दक्षिणभारतस्य प्राचीनतमा लिपिः । इयञ्च लिपिः [[दक्षिणब्राह्मीलिपिः।दक्षिणब्राह्मीलिपितः]] विकसिता । अस्या लिपेः कालविषये विद्वत्सु मतविरोधम् अस्ति । तथापि क्रैस्तपूर्वं पञ्चशतकमिति सर्वाधिकजनैः अङ्गीकृतम् । अतीव प्राचीना लिपिरियं विशिष्टतां भजति ।
तमिळलिपेः प्राचीनतमनिदर्शनं दक्षिणभारतस्य प्रस्तरगुम्फातः लब्धम् । अस्य शिलाभिलेखस्य कालः क्रैस्तपूर्वं द्वितीयतः प्रथमशतब्दी आसीत् इति पुरातत्वविदुषाणां मतम् । परन्तु अस्या लिपेः प्राचीनत्वविषये सङ्केतसूत्राणि अत्र लब्धानि, यस्मात् अनुमीयते एषा लिपिः क्रैस्तपूर्वं पञ्चशतके अपि जीविता आसीत् । क्रैस्तवीय सप्तमशताब्द्याः निदर्शनरूपेण प्राप्तलेखेषु [[संस्कृतम्।संस्कृतं]] तथा [[तमिळ्।तमिळ]] इति द्वे भाषे प्रयुज्यमाने आस्ताम् । [[संस्कृतम्।संस्कृत]]भाषया लेखनार्थं [[ग्रन्थलिपिः]] प्रयुक्ता आसीत् । [[तमिळ्।तमिळ]]भाषया लेखनार्थं प्रयुज्यमानालिपेः(तत्कालीनलिपेः) सादृश्यं [[ग्रन्थलिपिः।ग्रन्थलिप्या]] सह आसीत् ।
